
	1.
	Anotācija (ex-ante)
1.2. Mērķis
	Priekšlikums
Iesakām pārskatīt anotācijas 1.2. apakšsadaļu un precizēt projekta mērķi, ņemot vērā, ka tam ir jābūt neitrālam un vērstam uz problēmu izraisošo cēloņu mazināšanu vai likvidēšanu. Projekta mērķis nevar būt tiesību akta izstrāde vai grozījumi tajā un tas ir jādefinē tādā formā, lai varētu novērtēt tā sasniegšanas progresu.
 
Piedāvātā redakcija
-
	Agita Strode (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka, nepieciešamības gadījumā, saīsinājumu piesaka pirmajā vietā juridiskajā tekstā, kur lietots attiecīgais normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem, piemēram, Eiropas Padomes 2021.gada 6.jūlija lēmums par Latvijas Atveseļošanas un noturības mehānisma plāna izvērtējuma apstiprināšanu (turpmāk - lēmums).
Piedāvātā redakcija
-
	Agita Strode (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam pārskatīt skaidrojumus anotācijā un nodrošināt tiesību normu adresātiem pilnīgu izpratni par projekta saturu. Piemēram, kā projekts ietekmēs Ķekavas sociālās aprūpes centrs" Dienas centrs "Adatiņas" klientus vai pakalpojumu nodrošināšanu. Proti, lūdzam uzsvērt ne tikai pozitīvo ietekmi uz Rēzeknes novada iedzīvotājiem, kuriem turpmāk būs pieejami sociālie pakalpojumi piekļūstamās ēkās, bet arī negatīvo ietekmi uz Ķekavas novada iedzīvotājiem, kur konkrētais projekts tomēr netiks īstenots. 
Tāpat vēršam uzmanību uz to, ka pielikumā numerācija mainās visām ēkām sākot ar 23., nevis tikai esošā 64. ēka kļūst par 63. ēku un pielikumā iekļautās ēkas Rītupes iela 34, Bērzgale, Bērzgales pagasts, Rēzeknes novads, LV-4612 un Pils iela 6, Lūznava, Lūznavas pagasts, Rēzeknes novads, LV-4627 ir nevis kā 64. un 65., bet 40. un 41.
Piedāvātā redakcija
-
	Agita Strode (TM)

	4.
	Noteikumu konsolidētā versija
 Ēku saraksts, kuras atbilst atbalsta saņemšanas nosacījumiem vides pieejamības nodrošināšanai
	Priekšlikums
Lūdzam projektam pievienot grozīto Ministru kabineta 2022. gada 20. septembra noteikumu Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" pielikuma redakciju. 
Piedāvātā redakcija
-
	Agita Strode (TM)



